Baie dankie vir 'n baie lekker omgewing en vir jou, Andre, vir jou gasvryheid. Ons het dit geniet. Mag die Here jou en jou plekkie seën.
Gerieflik geleë reg langs die N4, 'n klipgooi van al die toeriste-dorpies en besienswaardighede. Geseën met pragtige natuurskoon. Drie honderd en sestig grade omring met berge, waarvandaan af 'n ou historiese treinspoor en tonnel sigbaar is, wat nie meer in gebruik is nie. Die voorstoep is meters van 'n kristalhelder rivierstroompie met watervoëls en 'n paar otters. In die vyf dae wat ek daar was het ek nie twee keer dieselfde tipe voël gesien nie. Alhoewel ek nie 'n voëlkenner is nie, kan ek dit definitief aanbeveel!
Dit is bekostigbare, gerieflike oorslaapgeriewe in 'n rustige omgewing op die oewer van die rivier as jy nie vir onnodige luukshede wil betaal nie.
Pragtige omgewing en natuurskoon. Die eienaar was baie vriendelik en hulpvaardig. Ons het baie lekker gerus en die tyd met die honde baie geniet.